
For Your Eyes Only: Narratív technikák a James Bond-főcímdalokban

A Bond-filmek főcímdalait mindig hasonló várakozás és érdeklődés övezi, mint magát a film megjelenését. Dolgozatomban azt vizsgálom, hogy a Bond-filmek főcímdalai milyen szorosan tartoznak hozzá a James Bond-univerzumhoz, illetve hogy a dalszövegek témáit, motívumait tekintve lehet-e közöttük kapcsolatot találni. A dalszövegek elbeszélő hangjának elemzésével, valamint néhány speciális narratíva bemutatásával arra kívánok rávilágítani, hogy a főcímdalok nem különálló elemei a franchise-nak, amely csak a film népszerűsítésére szolgálnak, hanem annak szerves részei, ugyanis magukban hordozzák, tükrözik, és, időnként, eltorzítják a James Bond-univerzumot felépítő eszméket és motívumokat.



